b'\n_START_ARTICLE_\n\xc5\xa0kapulir\n_START_PARAGRAPH_\n\xc5\xa0kapulir je vrsta vrhnjega redovni\xc5\xa1kega obla\xc4\x8dila, ki je narejeno iz enega samega kosa blaga, z odprtino za glavo, pri \xc4\x8demer blago prekriva hrbtno in prsno stran drugega redovni\xc5\xa1kega obla\xc4\x8dila. Razli\xc4\x8dica \xc5\xa1kapulirja je tudi obla\xc4\x8dilo, narejeno iz dveh kosov blaga, ki sta povezana s trakovoma._NEWLINE_\xc5\xa0kapulir je tudi tujka, ki se je uporabljala za staroslovanski amulet (hranilo). Beseda \xc5\xa1kapulir izvira iz srednjeve\xc5\xa1ke latin\xc5\xa1\xc4\x8dine in pomeni kos obla\xc4\x8dila, vendar italijanska beseda scapolare pomeni \xc5\xa1e\xc2\xa0\xc2\xbbre\xc5\xa1iti, osvoboditi\xc2\xab. Ljudje so verjeli, da naj bi jih no\xc5\xa1enje\xc2\xa0\xc2\xbb\xc5\xa1kapulirja\xc2\xab\xc2\xa0obvarovalo pred nesre\xc4\x8do in nevarnostjo. Kot \xc5\xa1kapulirje so uporabljali\xc2\xa0\xc2\xbbsvete podobe\xc2\xab, podobice svetnikov na del\xc4\x8dku kake tkanine: platna, sukna, svile.'